এ ব্যাপারে চকরিয়া উপজেলা পরিষদ চেয়ারম্যান ও উপজেলা আওয়ামী লীগের সভাপতি জাফর আলম কালের কণ্ঠকে বলেন, ‘দলীয় নেতাকর্মীদের প্রাণের দাবি ছিল উপজেলা আওয়ামী লীগের একটি স্থায়ী কার্যালয় তথা বহুতল ভবন নির্মাণ করার। কিন্তু কয়েক যুগ ধরে যেসব সিনিয়র নেতা জেলা এবং উপজেলা আওয়ামী লীগের দায়িত্ব পালন করেছেন, তারা দলীয় কার্যালয়টি স্থায়ী ভবনে রূপ দিতে কোনো কাজই করেননি। উপরন্তু নিজেদের আখের গুছিয়েছেন। এমনকি দলীয় কার্যালয় সংস্কারের নামে সরকারি টাকা অন্যত্র বরাদ্দ দিয়ে নিজেরাই আত্মসাৎ করেছেন। তারা আবার বড় বড় কথাও বলে থাকেন।’